John Wise (prest)

John Wise (født 15. august 1652, død 8. april 1725) var en kongregasjonistprest og politisk leder i Massachusetts i den amerikanske kolonitiden. Han var kjent for sin politiske aktivitet, særlig for hans protester mot britisk skattelegging, noe han ble arrestert for. Fiske, John (1902): The Beginnings of New England, s. 338 Som prest for kirkesognet Chebacco fra 1680 og fram til sin død i 1725 bodde Wise i Ipswich i Massachusetts, ofte kalt for «fødestedet for den amerikanske uavhengighet».

 Liv og virke 
Wise var født i Roxbury, i nabolaget av Boston, som sønn av Joseph og Mary (Thompson) Wise. Hans mor var datter av Alice Freeman Thompson Parke.Roberts, GB #68 Royal Descents, Notable Kin, and Printed Sources: Notable Descendants of Mrs. Alice Freeman Thompson Parke, RD (via NEHGS' nettsted )

Han gikk på Roxburys latinskole i West Roxbury, og tok eksamen i 1669. Han kom deretter inn på Harvard College, i dag Harvard University, og tok eksamen i 1673. Han studerte deretter teologi og prekte i Branford i Connecticut og Hatfield i Massachusetts. Den 12. august 1683 ble han ordinert som prest for den nyorganiserte kirkesognet Chebacco som ble dannet ut av Ipswich.

I 1688 ledet Wise borgerne i Ipswich i en protest mot den kongelige guvernør Edmund Andros og koloniskatten.Coolidge, C. (1926): The Inspiration of the Declaration of Independence, via calvin-coolidge.org   

I 1717 skrev han teksten A Vindication of the Government of New England Churches hvor han framhevet hovedprinsippene som ble proklamert i 1776 i USAs uavhengighetserklæring.Rev. John Wise Writings and Biography  Calvin Coolidge har referert til John Wise som en av de som inspirerte uavhengighetserklæring og gjorde den mulig i dens utforming. 

Han døde i 1725, 73 år. John Wise Avenue, en vegseksjon av Route 133 i Massachusetts, er navngitt etter ham. Libertyskipet «SS John Wise», som ble sjøsatt den 14. juni 1942 og ble skrapet i 1971, er også navngitt etter ham.

 Verker 
 The churches quarrel espoused, 1710
 A vindication of the Government of the New England Churches, 1717
 A friendly check from a kind relation, 1721
 A word of comfort to a melancholy country, 1721

 Familie 
Den 5. desember 1678 giftet han seg med Abigail Gardner, barnebarn av Thomas Gardner (Roxbury). De fikk syv barn:
Prost Jeremiah Wise (2. november 1679 – 20. january 1756), gift med Mary ShipwayProst Jeremiah Wise tok eksamen ved Harvard i 1700 Graduates of Harvard University 1691 – 1709 Maine Historical Society, s. 321
Lucy Wise (født ca. 1681 – 5. mars 1727), gift med John White
John Wise (født ca. 1683 – 31. august 1762), gift med Mary Rogers
Mary Wise (12. mai 1685 – 23. mars 1735/36) 
Joseph Wise (16. februar 1686 – 23. september 1745), gift med Martha Appleton
Amni Ruhami Wise (født ca. 1688 – 6. juli 1749), gift med Mary Ringe
Henry Wise (født ca. 1697 – 12. november 1775), gift med Mary Wade

Gjennom sin hustru ble John Wise i slekt med en grandonkel av president John Adams.

 Referanser 

 Litteratur 
Cook, George Allan (1952): John Wise: Early American Democrat. New York: Octagon Books, Inc, 
Fiske, John (1902): The Beginnings of New England; Or, The Puritan Theocracy in Its Relations to Civil and Religious Liberty. Cambridge: Riverside Press,.
Maine Historical Society (1831): Collections of the Maine Historical Society. Portland, Me: Maine Historical Society, online via Google Books

 Eksterne lenker 
 Familysearch.org 

Kategori:Personer fra Boston
Kategori:Tidlige amerikanske kolonister
Kategori:Sakprosaforfattere fra USA
Kategori:Protestantiske prester
Kategori:Prester fra USA